text:
1/2018. (VI. 25.) NVTNM rendelete az egyes állami tulajdonban álló gazdasági társaságok felett az államot megillető tulajdonosi jogok és kötelezettségek összességét gyakorló személyek kijelöléséről.
Az állami vagyonról szóló 2007.  évi CVI.  törvény 71.  § (2)  bekezdés b)  pontjában kapott felhatalmazás alapján, a  Kormány
tagjainak feladat- és hatásköréről szóló 94/2018. (V. 22.) Korm. rendelet 144.  § 1.  pontjában meghatározott feladatkörömben
eljárva a következőket rendelem el:
1. § Az állami vagyonról szóló 2007.  évi CVI.  törvény (a  továbbiakban: Vtv.) 3.  § (2a)  bekezdése, valamint a  nemzeti
vagyonról szóló 2011.  évi CXCVI.  törvény (a  továbbiakban: Nvtv.) 7/A.  § (1)  bekezdés a) és b)  pontja alapján
az 1. melléklet szerinti gazdasági társaságok tekintetében az államot megillető tulajdonosi jogok és kötelezettségek
összességét gyakorló személyeket, illetve a tulajdonosi joggyakorlás időtartamát az 1. melléklet szerint jelölöm ki.
2. § A Vtv. 3. § (2a) bekezdése, valamint az Nvtv. 7/A. § (1) bekezdés b) pontja alapján a 2. melléklet szerinti gazdasági
társaságok tekintetében az  államot megillető tulajdonosi jogok és kötelezettségek összességét gyakorló
személyeket, illetve a tulajdonosi joggyakorlás időtartamát a 2. melléklet szerint jelölöm ki.
3. § A Vtv. 3.  § (2a)  bekezdése, valamint az  Nvtv. 7/A.  § (1)  bekezdés c) és d)  pontja alapján a  3.  melléklet szerinti
gazdasági társaságok tekintetében az államot megillető tulajdonosi jogok és kötelezettségek összességét gyakorló
személyeket, illetve a tulajdonosi joggyakorlás időtartamát a 3. melléklet szerint jelölöm ki.
4. § Ez a rendelet a kihirdetését követő napon lép hatályba.
5. § Hatályát veszti
 1. az egyes gazdasági társaságok felett az államot megillető tulajdonosi jogok és kötelezettségek összességét
gyakorló szervezet kijelöléséről szóló 77/2012. (XII. 22.) NFM rendelet;
 2. a Nemzetközi Fejlesztési és Forráskoordinációs Ügynökség Zártkörűen Működő Részvénytársaságban
az  állami tulajdonú társasági részesedések felett az  államot megillető tulajdonosi jogok és kötelezettségek
összessége gyakorlójának kijelöléséről szóló 19/2014. (IV. 14.) NFM rendelet;
3. a VÁTI Magyar Regionális Fejlesztési és Urbanisztikai Nonprofit Kft. felett az  államot megillető tulajdonosi
jogok és kötelezettségek összességét gyakorló szervezet kijelöléséről és az  országos közutak használatáért
fizetendő útdíjak beszedésére alkalmas elektronikus díjszedési rendszer eszközei felett az államot megillető
tulajdonosi jogokat gyakorló és kötelezettségeket teljesítő szervezet kijelöléséről szóló 19/2013. (V. 9.)
NFM rendelet módosításáról szóló 20/2014. (IV. 14.) NFM rendelet;
4. az ÉMI Építésügyi Minőségellenőrző Innovációs Nonprofit Korlátolt Felelősségű Társaság felett az  államot
megillető tulajdonosi jogok és kötelezettségek összességét gyakorló szervezet kijelöléséről szóló 40/2014.
(X. 1.) NFM rendelet;
5. a Magyar Gáz Tranzit Zártkörűen Működő Részvénytársaság felett az államot megillető tulajdonosi jogok és
kötelezettségek összességét gyakorló szervezet kijelöléséről szóló 48/2014. (XI. 27.) NFM rendelet;
6. a Magyar Közlöny Lap- és Könyvkiadó Korlátolt Felelősségű Társaság felett az államot megillető tulajdonosi
jogok és kötelezettségek összességét gyakorló szervezet kijelöléséről szóló 10/2016. (V. 4.) NFM rendelet;
7. az Agrármarketing Centrum Nonprofit Korlátolt Felelősségű Társaság felett az államot megillető tulajdonosi
jogok és kötelezettségek összességét gyakorló szervezet kijelöléséről szóló 30/2016. (VII. 28.) NFM rendelet;
8. az Autóipari Próbapálya Zala Korlátolt Felelősségű Társaság felett az államot megillető tulajdonosi jogok és
kötelezettségek összességét gyakorló szervezet kijelöléséről szóló 42/2016. (X. 20.) NFM rendelet;
9. az ELI-HU Kutatási és Fejlesztési Nonprofit Közhasznú Korlátolt Felelősségű Társaság felett az  államot
megillető tulajdonosi jogok és kötelezettségek összességét gyakorló szervezet kijelöléséről szóló 50/2016.
(XII. 6.) NFM rendelet;
10. az egyes gazdasági társaságok felett az államot megillető tulajdonosi jogok és kötelezettségek összességét
gyakorló szervezet kijelöléséről szóló 65/2016. (XII. 28.) NFM rendelet;
11. a SIP Steindl Imre Programiroda Nonprofit Zártkörűen Működő Részvénytársaság felett az  államot
megillető tulajdonosi jogok és kötelezettségek összessége gyakorlójának kijelöléséről szóló 3/2017. (I. 31.)
NFM rendelet;
12. a Balatoni Turisztikai Fejlesztő Nonprofit Zártkörűen Működő Részvénytársaság felett az  államot megillető
tulajdonosi jogok és kötelezettségek összességét gyakorló szervezet kijelöléséről szóló 5/2017. (III. 2.)
NFM rendelet;
13. a Sopron-Fertő Turisztikai Fejlesztő Nonprofit Zártkörűen Működő Részvénytársaság felett az  államot
megillető tulajdonosi jogok és kötelezettségek összességét gyakorló szervezet kijelöléséről szóló 8/2017.
(III. 30.) NFM rendelet;
14. a Hungarofest Nemzeti Rendezvényszervező Nonprofit Korlátolt Felelősségű Társaság felett az  államot
megillető tulajdonosi jogok és kötelezettségek összességét gyakorló szervezet kijelöléséről szóló 13/2017.
(IV. 25.) NFM rendelet;
15. az NGM Beruházásszervező Nonprofit Korlátolt Felelősségű Társaság felett az  államot megillető tulajdonosi
jogok és kötelezettségek összessége gyakorlójának kijelöléséről szóló 14/2017. (IV. 27.) NFM rendelet;
16. a Felső-szabolcsi, Tokaji Turisztikai Fejlesztő Nonprofit Zártkörűen Működő Részvénytársaság felett az államot
megillető tulajdonosi jogok és kötelezettségek összességét gyakorló szervezet kijelöléséről szóló 32/2017.
(VIII. 18.) NFM rendelet;
17. a Paks II. Atomerőmű Zártkörűen Működő Részvénytársaság felett az államot megillető tulajdonosi jogok és
kötelezettségek összessége gyakorlójának kijelöléséről szóló 49/2017. (XII. 21.) NFM rendelet;
18. a Nemzeti Tehetséggondozó Nonprofit Korlátolt Felelősségű Társaság felett az államot megillető tulajdonosi
jogok és kötelezettségek összességét gyakorló szervezet kijelöléséről szóló 5/2018. (II. 16.) NFM rendelet.
Bártfai-Mager Andrea s. k.,
 nemzeti vagyon kezeléséért felelős tárca nélküli miniszter


type: legislation

jurisdiction: Hungary

text:
2016. CLVII. törvény Magyarország 2017. központi költségvetéséről szóló 2016. XC. törvény eltérő szöveggel való hatálybalépéséről.
1. § (1) Magyarország 2017.  évi központi költségvetéséről szóló 2016.  évi XC.  törvény (a  továbbiakban: Kvtv.) 9.  §
(6) bekezdése a következő szöveggel lép hatályba:
„(6) Ha az (1) bekezdésben meghatározott költségvetési szervek befizetési kötelezettségüknek nem tesznek eleget,
a hiányzó összegre fejezeti tartalékot kell képezni és a befizetést legkésőbb 2017. december 28-áig kell teljesíteni.”
(2) A Kvtv. 9. §-a a következő (9) bekezdéssel kiegészülve lép hatályba:
„(9) A  központi költségvetési szervek a  munkaadókat terhelő járulékok és szociális hozzájárulási adó
előirányzatuk terhére a  szociális hozzájárulási adó 2017.  évi csökkentéséből származó kiadási megtakarításukat
–  kormányrendeletben meghatározott módon – havonta az  érintett tárgyhónapot követő hó 15-éig, december
hónap után december 20 ig kötelesek befizetni a  központi költségvetés javára, vagy azt a  kormányrendeletben
meghatározott módon más célra átcsoportosítani.”
2. § A Kvtv. 59. § (4) bekezdése a következő szöveggel lép hatályba:
„(4) A költségvetési szervek által foglalkoztatottak éves cafetéria-juttatásának kerete, illetve cafetéria-juttatást nem
nyújtó költségvetési szervek esetében az egy foglalkoztatottnak éves szinten – az Szja. tv. 71. § (1) bekezdésében
meghatározott juttatások – az egyes juttatásokhoz kapcsolódó, a juttatást teljesítő munkáltatót terhelő közterheket
is magában foglaló együttes összege, törvény eltérő rendelkezése hiányában, 2017.  évben nem haladhatja meg
a bruttó 200 000 forintot.”
A törvényt az Országgyűlés a 2016. december 6-i ülésnapján fogadta el.
3. § A Kvtv. 70. § (1) bekezdése a következő szöveggel lép hatályba:
„(1) A  közbeszerzésekről szóló 2015.  évi CXLIII.  törvény (a  továbbiakban: Kbt.) 15.  § (1)  bekezdés b)  pontja
szerinti nemzeti közbeszerzési értékhatár – kivéve a  közszolgáltatói szerződésekre vonatkozó értékhatárt –
2017. január 1-jétől 2017. december 31-éig
a) árubeszerzés esetében 15,0 millió forint,
b) építési beruházás esetében 25,0 millió forint,
c) építési koncesszió esetében 100,0 millió forint,
d) szolgáltatás megrendelése esetében 15,0 millió forint,
e) szolgáltatási koncesszió esetében 30,0 millió forint.”
4. § A Kvtv. 75. § (1) bekezdése a következő d) ponttal kiegészülve lép hatályba:
(Felhatalmazást kap a Kormány, hogy rendeletben állapítsa meg)
„d) a 9. § (9) bekezdésében meghatározott befizetési, illetve átcsoportosítási kötelezettség részletes szabályait.”
5. § A Kvtv. 1. melléklet XX. Emberi Erőforrások Minisztériuma fejezet,
a) 18. cím neve a  „Klebelsberg Intézményfenntartó Központ” szövegrész helyett a  „Klebelsberg Központ”
szöveggel,
b) 21. cím, 1. alcím, 2. jogcímcsoport, 2. jogcím neve a „balettművészeti” szövegrész helyett a „táncművészeti”
szöveggel
lép hatályba. 6. § Ez a törvény a kihirdetését követő napon lép hatályba.
Áder János s. k., Lezsák Sándor s. k.,
 köztársasági elnök az Országgyűlés alelnöke


text:
1781/2014. (XII. 18.) Korm. határozata Szekszárd Megyei Jogú Város feladatainak támogatása érdekében a IX. Helyi önkormányzatok támogatásai fejezetben történő előirányzat-átcsoportosításról.
A Kormány
 1. az államháztartásról szóló 2011. évi CXCV. törvény 33. § (1) bekezdésében biztosított jogkörében eljárva elrendeli
a) a Magyarország 2014. évi központi költségvetéséről szóló 2013. évi CCXXX. törvény (a  továbbiakban: Kvtv.)
1. melléklet IX. Helyi önkormányzatok támogatásai fejezet címrendjének a 31. Szekszárd Megyei Jogú Város
feladatainak támogatása címmel történő kiegészítését;
Felelős: belügyminiszter
 nemzetgazdasági miniszter
Határidő: azonnal
b) Szekszárd Megyei Jogú Város feladatainak támogatása érdekében 550,0 millió forint egyszeri
átcsoportosítását a Kvtv. 1. melléklet IX. Helyi önkormányzatok támogatásai fejezet, 2. Helyi önkormányzatok
által felhasználható központosított előirányzatok cím terhére a  Kvtv. 1.  melléklet IX. Helyi önkormányzatok
támogatásai fejezet, 31. Szekszárd Megyei Jogú Város feladatainak támogatása cím javára az  1.  melléklet
szerint;
Felelős: belügyminiszter
 nemzetgazdasági miniszter
Határidő: azonnal
2. egyetért azzal, hogy a  belügyminiszter a  Kvtv. helyi önkormányzatok támogatásait tartalmazó költségvetési
fejezetéből Szekszárd Megyei Jogú Város feladatainak ellátása érdekében nyújtandó támogatás felhasználásának
és elszámolásának feltételeiről 2014. december 19-éig támogatási megállapodást köt Szekszárd Megyei Jogú Város
Önkormányzatával;
3. egyetért azzal, hogy a belügyminiszter a 2. pont szerinti megállapodás megkötését követően a támogatást utólagos,
legkésőbb 2015. december 31-éig történő elszámolási kötelezettséggel folyósítsa Szekszárd Megyei Jogú Város
Önkormányzata számára.
Orbán Viktor s. k.,
 miniszterelnök


text:
43/2017. (XI. 30.) KKM utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében foglalt jogkörömben eljárva az alábbi utasítást adom ki:
1. § A  központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi
XLIII. törvény (a továbbiakban: Ksztv.) 38. § (2) és (5) bekezdése alapján Csutora Zsoltot 2017. december 1. napjától
a kinevezés visszavonásáig – de legfeljebb 6 hónap időtartamra – a Georgiával megvalósuló kulturális együttműködés
végrehajtásáért felelős miniszteri biztossá nevezem ki.
2. § A miniszteri biztos az 1. §-ban meghatározott feladatkörében a következő tevékenységeket látja el:
a) kidolgozza a georgiai Magyar Kulturális Napok koncepcióját és pénzügyi tervét,
b) koordinálja és irányítja a  Magyar Kulturális Napok megrendezésével kapcsolatos feladatokat, felügyeli és
ellenőrzi azok megvalósítását,
c) vizsgálja és értékeli a Magyar Kulturális Napok várható hatásait,
d) koordinálja a szükséges kormányzati-közigazgatási együttműködést,
e) összehangolja a hazai és georgiai helyszíni tevékenységet, ellátja az ezzel kapcsolatos operatív irányítást,
f ) jelentést készít a Magyar Kulturális Napok megvalósításáról, eredményeiről.
3. § A miniszteri biztos a fenti tevékenysége ellátásáért nem jogosult díjazásra.
4. § A miniszteri biztos munkáját külön titkárság nem segíti.
5. § Ez az utasítás a közzétételét követő napon lép hatályba.
6. § Hatályát veszti a miniszteri biztos kinevezéséről szóló 20/2017. (VI. 15.) KKM utasítás.
Szijjártó Péter s. k.,
 külgazdasági és külügyminiszter


text:
74/2007. (X. 29.) ME határozata az Országos Egészségbiztosítási Pénztár főigazgatójának kinevezéséről.
Az Országos Egészségbiztosítási Pénztárról szóló
317/2006. (XII. 23.) Korm. rendelet 1. § (4) bekezdésében
foglalt jogkörömben, az egészségügyi miniszter javaslatára
dr. Székely Tamást, az Országos Egészségbiztosítási
Pénztár főigazgatójává
– 2007. október 29-ei hatállyal, hatéves időtartamra –
kinevezem. Gyurcsány Ferenc s. k.,
miniszterelnök